এইচ এম আকতার : ভুলে ভরা প্রস্তাবিত ২০১৮-১৯ অর্থবছরের বাজেট বক্তব্য। এতে করে জনমনে নানা বিভ্রান্তির সৃষ্টি হচ্ছে। প্রস্তাবিত বাজেটে ভ্যাটের স্তর নয় থেকে পাঁচটিতে নামিয়ে আনা হয়েছে। বাজেট বক্তব্যে অর্থমন্ত্রী আবুল মাল আব্দুল মুহিত সর্বনিম্ন ভ্যাটের হার ঘোষণা করেছেন, সর্বনিম্ম ২ ও সর্বোচ্চ ১০ শতাংশ। যদিও জাতীয় রাজস্ব বোর্ড (এনবিআর) বলছে, ভ্যাটের সর্বোচ্চ হার ১৫ শতাংশ রেখেই স্তর নির্ধারণ করা হয়েছে ছয়টি। এ হারেই ভ্যাট আহরণ করবে তারা। অর্থমন্ত্রী ও এনবিআরের দুই ধরনের তথ্যে বিভ্রান্তি তৈরি হয়েছে। ব্যবসায়ীদের অভিযোগ এতে হয়রানি বাড়বে।